STS-126

STS-126, היא משימה בתוכנית מעבורות החלל של נאס"א, ששוגרה ב-15 בנובמבר 2008 (0:55 שעון UTC). המשימה, נועדה להביא ציוד, אספק, ואשת צוות החדשה לתחנת החלל הבינלאומית. מעבורת החלל אנדוור שוגרה ב-15 בנובמבר עם שבעה אסטרונאוטים, ועגנה בהצלחה בתחנת החלל לאחר יומיים. המעבורת נשארה עגונה בתחנת החלל במשך שהות של 11 יום, 16 שעות ו-46 דקות, ובמהלך המשימה בוצעו ארבע הליכות חלל. המעבורת התנתקה ב-28 בנובמבר ונחתה בבסיס חיל האוויר אדוארדס ב-30 בנובמבר, עקב מזג אוויר גרוע במרכז החלל קנדי.

הצוות 
 מפקד המשימה:  כריסטופר פרגוסון (Christopher Ferguson) 
 טייס: אריק בו (Eric A. Boe) 
 מומחה משימה: סטיבן בוון (Stephen G. Bowen) 
 מומחית משימה: היידימרי סטפנישין-פייפר 
 מומחית משימה: ג'ואן היגינבוטם (Joan Higginbotham) 
 מומחה משימה: שיין קימברו (R. Shane Kimbrough) 
 מהנדסת טיסה: סנדרה מגנוס - בהמראה בלבד
 מהנדס טיסה: גרגורי שמיטוף (Gregory Chamitoff) בנחיתה בלבש

המשימה 
נאס"א החליטו להגדיל, החל מ-2009, את צוות המדענים השוהים דרך קבע בתחנת החלל הבינלאומית משלושה אסטרונאוטים לשישה. החלטה זו חייבה ביצוע שינויים והתקנות מיוחדות בתחנת החלל.

למשימה STS-126 שתי מטרות:
חידוש האספקה לתחנת החלל, בעזרת מודול הלוגיסטיקה הרב תכליתי "לאונרדו" ותיקון מערכת ההינע של קולט השמש אלפא, כדי שזה יעקוב אחר תנועת השמש ויפיק אנרגיה הדרושה לתחנה. 
האסטרונאוטים התקינו בתחנה עוד חדרי שינה, שירותים ומתקן רחצה כחלק מהכנות לקליטת שוהים נוספים. כחלק ממטרה זו הביאה המעבורת מתקן טיהור שתן שהופך את השתן למים ראויים לשתייה ויחסוך הובלת מים מכדור הארץ לתחנה. ביום השמיני של המשימה, אחרי הניסוי הראשון שנועד לאפשר לקיחת המים המטוהרים לכדור הארץ לשם בדיקתם, התקלקל המתקן. חושדים שהתקלה נגרמה באחד מהמנועים או באחד הסנסורים.

השיגור בוצע בהצלחה ב-14 בנובמבר 2009 וב--16 בנובמבר מעבורת החלל אנדוור עגנה בתחנת החלל הבין-לאומית בה שהה צוות קבוע מס' 18 בפיקוד מייקל פינק. ב-17 בנובמבר החלו עבודות בהעברת ציוד ממודול לוגיסטי "לאונרדו" לתחנת החלל. העבודות בוצעו בעזרת זרוע רובוטי קנדארם2.

ב-18 בנובמבר סטפנישין-פפייפר ובוון החלו בפעילות חוץ רכבית. בפעילות זו בוצעו פעילויות תחזוקה והחלו תיקונים של מערכת הנעה של פאנל סולארי. הפעילות נמשכה כ-7 שעות. סטפנישין-פייפר ובוון המשיכו בפעילות חוץ רכבית נוספת ב-20 בנובמבר. גם היא נמשכה כ-7 שעות. ב-22 בנובמבר בוצע פעילות חוץ רכבית השלישית. פעילויות תחזוקה ותיקון הסתיימו במהלך פעילות חוץ רכבית רבייית ב-24 בנובמבר בה השתתפו בוון וקימבורו. היא נמשכה כ-6 שעות.

ב-26 בנובמבר הסתיימו עבודות בהעברת ציוד ממודול לוגיסטי והאו הוחזר לתא המטען של המעבורת.

מעבורת החלל אנדוור התנתקה מתחנת החלל ב-28 בנובמבר. סנדרה מגנוס הצטרפה לצוות מס' 18 ובמקום גרגורי שמיתוף שעזב את תחנת החלל. מעבורת החלל נחתה במסלול נחיתה מס' 4 בבסיס חיל האוויר אדוארדס ב-30 בנובמבר. מסלול נחיתה זה היה קצר ב-910 מ' מסלול נחיתה רגיל ולכן נדרשו פעולות מיוחדות. הנחיתה עברה ללא בעיות.

ראו גם 
 משימות מעבורות החלל

קישורים חיצוניים 

 
 דף המידע הרשמי של משימת STS-124 באתר נאס"א
 תיאור המשימה
 סרטון על המשימה

הערות שוליים 

STS-124
2008 בארצות הברית